[επι στεφανηφορου του δεινος --------- μηνος] [---- εκτ]ηι ισταμενου ευμολπος μολ[που επεστατει] [πρυτανεων γν]ωμη μεσσηνεως του διωνος κατασταθεντος υπο [----]ο[υ τ]ου μυγαλου ε[ρμω]νος του μυιστρου κατασταθεντος [υπο ---]ρατου του προμαχου ευμολπου του μολπου λεοντος [του ---]ιππου κατασταθεντος υπο αριστοφανου του νουμηνιου του στησιοχου ηρακλειτου του αρτεμιδωρου δημοφωντος του ρυτανιος δαμωνος του ον[φ]αλιωνος επειδη οι δικασται οι αποσταλεντες εις καλυμναν κομιζουσιν ψηφισμα παρα του δημου του καλυμνιων εν ωι γεγραπται οτι ο δημος ο καλυμνιων στεφανοι τον δημον χρυσωι στεφανωι αρετης ενεκεν και ευνοιας της εις αυτον στεφανοι δε και τους δικαστας τους αποσταλεντας χρυσωι στεφανωι καλοκαγαθιας ενεκεν κλεανδρον διοδωρου λεοντα ευβουλου [κ]ε[φ]αλον δρακοντος θεοδωρον νουμηνιου λεοντα δρακοντιδου και περι τουτων οιεται δειν επιμελειαν ποιησασθαι τον δημον οπως ο της πολεως [σ]τεφανος αναγορευθη[ι] και ο των δικαστων εν τωι [θ]εατρωι διονυσιοις δεδοχθαι τωι δημωι τον μεν αγωνοθετην αναγγειλαι τον της πολεως στεφανον και τον [τ]ων δικαστων κυκλιων τηι πρωτηι επηινησθαι δε και [--] τ[ους] δικαστας τους αποσταλεντας επειδη αξιοι γενο[με]νοι του δημου τιμας περιεποιησαν τηι πολει οπως δε [και τ]ο ψηφισμα τουτο και το παρα καλυμνιων αναγραφηι [εν] τωι επιφανεστατωι τοπωι καθα και καλυμνιοι αξιουσιν [οι ν]εωποιαι επιμελειαν ποιησασθωσαν ινα αναγραφη[ι] αμφο[τερα] τα ψηφισματα εν τωι ιερωι του διος η της αρτεμιδος. [καλ]εσαι δε και τους δικ[αστ]ας τους αποσταλεντας [εις] το πρυτανειον. [εδ]οξε ται βουλαι και τωι δαμωι γνωμα προσταταν επειδη [ο δ]αμος ο ιασεων εν τε τοις προτερον χρονοις ευνους ων και [φιλ]ος διετελει τωι δαμωι τωι καλυμνιων και νυν πρεσβευ[σαν]τος του δαμου και αξιουντος δομεν ανδρας πεντε [οιτι]νες παραγενομενοι μαλιστα μεν διαλυσευντι τους [διαφ]ερομενους των πολιταν ει δε μη κρινευντι δια ψαφου [απεσ]τειλε ανδρας καλους καγαθους οι παραγενομενοι [πασ]αν σπουδαν εποιησαντο του διαλυθεντας τους [πολ]ιτας τα ποτ αυτους πολιτευεσθαι μετ ομονοιας [και α]πογραφεισαν δικαν εις το δικαστηριον [πλει]ονων [η τρι]ακοσιαν πεντηκοντα τας μεν πλειστας διελυσαν [πεισ]αντες τους αντιδικους οπως μη δια ψαφου των πρα[γμα]των κρινομενων εις πλεω ταραχαν ο δαμος [καθισ]ταται τινας δε και διαιτασαν συμφεροντως [εκα]τεροις τοις αντιδικοις δεκα δε δικαν εισαχθεισαν [εις το] δικαστηριον εκριναν δια ψαφου κατα τε το διαγραμ[μα του] βασιλεως και τους νομους οντες ανεριθευτοι [και δ]οκειν δηλομενοι οπως ουν και ο δαμος ο καλυμνιων [φαινητ]αι χαριν αποδιδους τοις ευεργετουσι αυτον και πολ[λοι πρ]οαιρωνται και λεγειν και πρασσειν τα δεοντα υπερ του [πληθευ]ς του καλυμνιων ειδοτες οτι υπαρξευντι αυτοις [τιμαι κ]αταξιαι ων κα ευεργετησωντι δεδοχθαι τα[ι] [βουλαι κ]αι τωι δαμωι επαινεσαι τον δαμον τον ιασεων [αρετας ε]νεκεν και ευνοιας αν εχων διατελει περι το πλ[ηθος το κα]λυμνιων και στεφανωσαι χρυσωι στεφανωι [απο χρυσω]ν πεντε επαινεσαι δε και τους αποσταλεν[τας δικαστ]ας καλοκαγαθιας ενεκεν κλεανδρον [διοδωρου] λεοντα ευβουλου κεφαλον δρακοντος [θεοδωρον ν]ουμηνιου λεοντα δρακοντιδου [και στεφανω]σαι αυτους χρυσωι στεφανωι [τωι εκ του νομου απο χρυσων π]εντε δεδοσθαι δε αυτοις [εγκτησιν] [εγ καλυμναι και π]ολιτειαν αυτοις και εγγονοις [και] [ατελειαν παντων ε]πικλ[αρ]ωσαι δε αυτους επι φυλαν [τους προστατας ημεν] δε αυτοις και προεδριαν εν τοις [αγωσι και ποθοδον ποτι ταν εκ]κλησιαν μετα τα ιερα [και τα βασιλικα].
Karia — Iasos — ca. 250-200 BC — SGDI III,1 3585 — IK Iasos 82 — cf. SEG 44.696 (date)
 ca. 250-200 BC 